stanford-oval/wikipedia huggingface dataset:
Supersaurus

| Supersaurus |
| --- | --- |

 Myöhäisjurakausi 155–145 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  †Sauropodomorpha
Osalahko::  †Sauropodit Sauropoda
Yläheimo::  †Diplodocoidea
Heimo::  †Piiskahännät Diplodocidae
Alaheimo::  †Diplodocinae
Suku::  †Supersaurus  Jenson, 1985
Laji::  vivianae
Kaksiosainen nimi
 † Supersaurus vivianae  Jenson, 1985 
Synonyymit
 Dystylosaurus edwini  Ultrasauros macintoshi  "Jensenosaurus" 
Katso myös
   Supersaurus Wikispeciesissä   Supersaurus Commonsissa 
Infobox OKNimi-testi OK: 
Supersaurus (nimen merkitys: "superlisko") on sukupuuttoon kuollut, liskonlantioisiin dinosauruksiin kuulunut sauropodisuku. Siihen kuului yksi laji, tyyppilaji S. vivianae ja se käytti ravinnokseen kasveja. Supersauruksen fossiileita on löydetty Yhdysvalloissa sijaitsevasta Morrisonkerrostumasta Coloradon ja Wyomingin osavaltioiden alueelta. Löydetyt fossiilit ovat hajanaisia ja ne kuuluvat vähintään kahdelle yksilölle.
Supersaurus eli noin 155–145 miljoonaa vuotta sitten myöhäisellä jurakaudella. Supersaurus oli poikkeuksellisen suurikokoinen dinosaurus: sen pituus oli arviolta 33–34 metriä. Kaulalla oli pituutta noin 15 metriä, mikä on kaikista tunnetuista maaeläimistä kaikkein pisin. Painoa kaulalla oli noin 6 000 kilogrammaa.
Galleria

Pisimpiä tunnettuja dinosauruksia kokovertailussa. Supersaurus vivianae on oranssilla värillä.
Sauropodien kauloja kokovertailussa. Supersauruksen kaula on alimpana.
Supersauruksen selkänikama.
Tangenttikiihtyvyys

Tangenttikiihtyvyys (ratakiihtyvyys) on ympyräliikkeessä radan tangentin suuntainen kiihtyvyys. Sen voi laskea kulmakiihtyvyydestä  {\alpha } ja säteestä  r kaavalla
Kohtisuoraan tangenttikiihtyvyyttä vastaan on keskeiskiihtyvyys. Tangenttikiihtyvyyttä esiintyy ympyräliikkeessä, kun vauhti ei ole vakio. Vauhdin ollessa vakio on vain normaalikiihtyvyyttä. Toisin sanoen normaalikiihtyvyys muuttaa suuntaa, mutta tangenttikiihtyvyys vauhtia.
Sä tarviit paremman kuin mä

| ”Sä tarviit paremman kuin mä” Maija Vilkkumaa |
| --- | --- | --- |

Singlen tiedot
 Julkaistu: 2. huhtikuuta 2020
 Formaatti: digitaalinen
 Tekijä(t): Maija Vilkkumaa, Samuli Sirviö, Erin, Juho Raja
 Tuottaja(t): Maija Vilkkumaa
 Tyylilaji: pop
 Kesto: 03.19 
 Levy-yhtiö: Kaiku Recordings
Listasijoitukset
  Suomen virallinen lista: Radiosoittolista: 18.
Maija Vilkkumaan muut singlet
| ”Hei sisko” 2019 | ”Sä tarviit paremman kuin mä” 2020 | ”Flying V” 2020 |
Sä tarviit paremman kuin mä on Maija Vilkkumaan kappale, joka julkaistiin singlenä 2. huhtikuuta 2020. Sen on säveltänyt Vilkkumaan lisäksi Samuli Sirviö, Erin ja Juho Raja sekä tuottanut ensi kertaa Vilkkumaa itse. Kappale nousi Suomen virallisen radiosoittolistan 18. sijalle.
Tangentti

Tangentti voi olla:
tangentti, geometriassa suora tai taso, joka jossakin pisteessä sivuaa käyrää tai pintaa samansuuntaisesti
tangentti, eräs trigonometrinen funktio
tangentti, radion ja muiden viestivälineiden painike, joka aktivoi lähettimen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tangentti”, voi hakea sivunnimihaulla, laajalla sivunnimihaulla tai tekstihaulla.
Suvilahden kasarmi

Helsingin kaupungin sähkölaitos, Suvilahden voimalaitos, Sörnäisten rantatie 20. Taustalla Sörnäisten rantatie 31, Suvilahden kasarmi. Signe Branderin valokuva vuodelta 1912
Suvilahden kasarmi oli Helsingissä Sörnäisten rantatie 31:ssä Suvilahden voimalaitoksen vieressä sijainnut vuonna 1899 rakennettu entinen teollisuusrakennus, joka toimi ensin venäläisen sotaväen kasarmina ja sitten tilapäisasuntoina häädetyille ja asunnottomille helsinkiläisperheille. Rakennus tuhoutui helmikuussa 1944 Helsingin pommituksissa.
Kolmikerroksinen tiilirakennus valmistui vuonna 1899 alun perin sähköalan konepajayritys Finska Elektriska Ab:n käyttöön. Rakennuksen suunnitteli arkkitehti Ricardo Björnberg. Yhtiö myi sähkövirtaa rakennuksessa sijainneesta sähkövoima-asemastaan, johon kuului 50 hevosvoiman turbogeneraattori ja akkumulaattoriparisto.
Suvilahden kasarmin nimen rakennus sai kun se oli vuosina 1910–1917 venäläisen sotaväen kasarmina. Tällöin rakennukseen oli majoitettuna ainakin kolme tarkk’ampujakomppaniaa, yhteensä noin 600 sotilasta. 1920-luvun alussa ensimmäisen maailmansodan jälkeisen asuntopulan vuoksi hätämajoitustilana toimineeseen rakennukseen sijoitettiin asumaan häädettyjä ja asunnottomia helsinkiläisperheitä, enimmillään rakennuksessa asui parisataa perhettä. 1930-luvulla rakennuksessa toimi Helsingin kaupungin sähkölaitoksen korjauspaja.
Suvilahden kasarmin tuhouduttua 1944 pommituksessa, naapurissa sijainnut Oy Aga Ab osti rakennuksen tontin ja rakensi paikalle teräsrunkoisen kolmikerroksisen keltatiiliverhoillun pääkonttorirakennuksensa, joka valmistui vuonna 1951. Rakennuksen oli suunnitellut arkkitehtitoimisto Bertel Liljequist ja Arne Helander. Sama toimisto suunnitteli myös Suvilahdenkadun puolelle vuonna 1951 valmistuneen Agan happitehtaan.
Aiheesta muualla

Sörnäisten rantatie 29, 31 (= Suvilahden kasarmi), valokuva vuodelta 1910. Helsingin kaupunginmuseo (Finna)
Asuntokurjuus. Kuvia pääkaupungissa vuokrasäännöstelyn lopettamisen takia asunnoistaan häädettyjen oloista, Suomen Kuvalehti, 22.07.1922, nro 29, s. 7, Kansalliskirjaston digitaaliset aineistot
Akseli Lipponen : Miten helsinkiläiset asuvat, Uusi Suomi, 30.01.1927, nro 24, s. 25, Kansalliskirjaston digitaaliset aineistot
Sugar (yhtye)

| Sugar> Tiedot |
| --- | --- |
Toiminnassa:  1992–1995
Tyylilaji:  alternative rock
Kotipaikka:  Minneapolis, Yhdysvallat
Laulukieli:  englanti
Jäsenet:  Bob Mould, kitara, laulu   David Barbe, basso   Malcolm Travis, rummut  
Levy-yhtiö:  Rykodisc, 1992–1995  
Infobox OKNimi-testi OK: 
Sugar oli vuosina 1992–1995 toiminut yhdysvaltalainen rockyhtye. Sen johtohahmona oli Hüsker Dü -yhtyeen laulaja ja kitaristi Bob Mould.
Yhtye julkaisi lyhyeksi jääneellä urallaan kaksi studioalbumia, joista vuonna 1992 ilmestynyt esikoislevy Copper Blue sai paljon kehuja kriitikoilta. Muun muassa englantilainen New Musical Express valitsi sen vuoden albumiksi. Seuraavana vuonna julkaistu EP Beaster nousi Britannian albumilistalla sijalle 3 ja toinen kokopitkä albumi File Under: Easy Listening sijalle 7.
Diskografia > Albumit ja EP:t

Copper Blue (1992)
Beaster (EP, 1993)
File Under: Easy Listening (1994)
Diskografia > Livealbumit ja kokoelmat

Besides (kokoelma, 1995)
The Joke Is Always on Us, Sometimes (live, 1995)
Takalo

Takalo on suomalainen sukunimi. Sanan takalo merkitys on 'varsinaisten viljelysten takana oleva metsämaa, raivio'.
Digi- ja väestötietoviraston mukaan Takalo oli nykyisenä nimenä 888 henkilöllä maaliskuussa 2022. Suurin osa Takalo-nimisistä asuu Pohjois-Pohjanmaalla ja Lapissa.[lähde? ]
Tunnettuja Takalo-nimisiä henkilöitä ovat muun muassa:
Arttu Takalo (s. 1971), vibrafonisti ja säveltäjä
Helena Takalo (s. 1947), kilpahiihtäjä
Ilkka Juhani Takalo-Eskola (s. 1937), taidemaalari ja performanssitaiteilija
Jukka Takalo (s. 1967), muusikko, laulaja-lauluntekijä ja videotaiteilija
Marina Takalo (1890–1970), runonlaulaja
Tiitu Takalo (s. 1976), sarjakuvataiteilija, sarjakuvakäsikirjoittaja, kuvittaja ja pienkustantaja
Tuomas Takalo, taloustieteilijä ja professori
Suvikello

| Suvikello |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Narsissikasvit Amaryllidaceae
Suku::  Lumipisarat Leucojum
Laji::  aestivum
Kaksiosainen nimi
 Leucojum aestivum  L. 
Katso myös
   Suvikello Wikispeciesissä   Suvikello Commonsissa 
Infobox OKNimi-testi OKIUCN-testi OK: 
Suvikello eli kesälumipisara (Leucojum aestivum) on narsissikasveihin (Amaryllidaceae) kuuluva monivuotinen sipulikasvi, jota viljellään koristekasvina. Sitä esiintyy luontaisena Keski- ja Etelä-Euroopassa laajasti sekä Länsi-Aasiassa.
Suvikello kasvaa enimmillään 50 senttimetriä korkeaksi. Kukkavarren päässä kasvaa usean kukan kimppuna kellomaisia, nuokkuvia, valkoisia kukkia. Kehälehtien reunassa on vihertävät pilkut. Suvikello kukkii (Suomessa) viljeltynä alkukesällä touko–kesäkuussa.
Aiheesta muualla

Kassu – Kasvien suomenkieliset nimet: Kesälumipisara eli suvikello (Leucojum aestivum)
ITIS: Leucojum aestivum (englanniksi)
United States Department of Agriculture (USDA): Leucojum aestivum (englanniksi)
Flora of North America: Leucojum aestivum (englanniksi)
Superpositioperiaate

Lineaarialgebran superpositioperiaatteen mukaan lineaarisen systeemin ratkaisujen lineaarinen yhdistelmä on myös kyseessä olevan systeemin ratkaisu.
Superpositioperiaatetta käytetään runsaasti fysiikassa sekä insinööritieteissä, sillä monet fysikaaliset systeemit voidaan mallintaa lineaarisina, tai niille voidaan löytää lineaarinen approksimaatio. Tällä tavoin voidaan analysoida eri tilanteita yksittäisinä tapauksina ja vasta lopuksi yhdistää ne kuvaamaan monimutkaisempaa tilannetta.
Käyttö

Klassisessa fysiikassa superpositioperiaatetta käytetään yleensä fysikaalisiin systeemeihin, joita voidaan kuvata lineaarisilla differentiaaliyhtälöillä. Tällaisia alueita ovat mm. sähkömagnetismi ja termodynamiikka.
Modernissa fysiikassa kvanttimekaniikan peruspostulaatti on, että fysikaalista systeemiä voidaan kuvata tiloilla, jotka noudattavat superpositioperiaatetta.
Esimerkkejä

Jos väliaineessa liikkuu useita aaltoja samanaikaisesti jonkin paikan kautta, aaltoliikkeet yhdistyvät summa-aalloksi. Periaatetta, jonka mukaan summa-aalto määräytyy osa-aalloista, sanotaan superpositioperiaatteeksi. Kun yksittäisten aaltojen poikkeamista lasketaan vektorisumma ja tämä vastaa inferenssiaallon värähtelyn poikkeamia, aaltoliike on superpositioperiaatteen mukainen.
Kvanttimekaniikassa tilat voidaan ilmaista toisten tilojen summina superpositioperiaatteen nojalla.
Taiwanilainen nationalismi

Taiwanilainen nationalismi (kiin.: 臺灣民族主義; pinyin: Táiwān mínzú zhǔyì) on nationalistinen suuntaus, jonka mukaan Taiwan on oma entiteettinsä, eikä Kiina. Taiwanilainen nationalismi menee yhden Kiinan politiikkaa vastaan ja katsoo, että Taiwanin pitäisi julistautua itsenäiseksi nimellä Taiwanin tasavalta eikä Kiinan tasavalta. Aatteen näkyvin edustaja on Demokraattinen edistyspuolue, joka edustaa pan-vihreää liittoa.
Yksi taiwanilaisen nationalismin ilmenemismuoto on Taiwan-nimen käyttäminen Kiinan tasavallan sijaan. Vuonna 2020 maassa otettiin käyttöön uusi passin kansi, jossa nimi Kiinan tasavalta oli kirjoitettu pienemmällä fontilla kuin Taiwan.
Pan-vihreän liiton edustajat ovat myös katsoneet, että Kiinan tasavallan kansallislaulu ei edusta heitä, minkä vuoksi nämä ovatkin suosineet muita lauluja kuten esim. Vihreä Taiwan.
Taiwanin itsenäisyysliike

Taiwanilaiseen nationalismiin kuuluu myös usein Taiwanin itsenäisyysliike, jonka nojalla Taiwan julistautuisi itsenäiseksi nimellä Taiwan ja jättäisi Kiinan tasavallan taakseen. Vuonna 2020 presidentti Tsai Ing-wen sanoi BBC:n haastattelussa, ettei Taiwanin tarvitse julistautua itsenäiseksi, koska se on jo itsenäinen. Hän ei kuitenkaan tarkentanut asiaa.
Manner-Kiinassa kommunistinen puolue on suhtautunut kielteisesti taiwanilaiseen nationalismiin ja erityisesti siihen kuuluvaan itsenäistymisliikkeeseen. Kiinan on arveltu pyrkivän valloittamaan Taiwanin saari vuoteen 2049 mennessä, jolloin kommunistisen puolueen johtama Kiina täyttäisi 100 vuotta.
Galleria

Kiinan tasavallan passin kansikuva vuodesta 2020 alkaen.
Mielenosoitus osana maaliskuun opiskelijaliikettä 1990-luvulla, jolloin vaadittiin demokratiaa Taiwaniin.
Taiwanin postilaitoksen toimipaikka Taichungissa kuvattuna vuonna 2007, jolloin laitoksen virallinen nimi oli Taiwan Post Office.
São Tomé (saari)

São Tomé
São Tomén sijainti São Tomé ja Príncipessä.
| --- | --- |
Sijainti:  00°14′N, 006°36′E São Tomé  São Tomé ja Príncipe
Korkeimmat kohdat:  Pico de São Tomé, 2 024  m 
Pinta-ala:  854 km²
| --- | --- |
Asukasluku:  179 814 (2011)
Asutuskeskukset:  São Tomé
muokkaa - muokkaa wikitekstiä - muokkaa Wikidataa
São Tomé on suurempi ja eteläisempi São Tomé ja Príncipen kahdesta pääsaaresta. Tuliperäinen saari sijaitsee Guineanlahdella Atlantin valtameressä. São Tomé sijaitsee noin 150 kilometrin päässä pienemmästä Príncipen saaresta lounaaseen ja noin 250 kilometrin päässä Manner-Afrikan Gabonin rannikolta länteen. Saaren merkittävin asutuskeskittymä ja valtion pääkaupunki on koillisrannikolla sijaitseva São Tomé. Saaren pinta-ala on 854 neliökilometriä ja väkiluku oli vuoden 2011 väestönlaskennassa 179 814.
São Tomé kuuluu yhdessä tuliperäisten Príncipen, Annobónin ja Biokon saarten kanssa tuliperäiseen ”Kamerunin-linjaan” (engl. Cameroon Volcanic Line), joka jatkuu Afrikan mantereella Kamerunin ja Nigerian alueilla Tšadjärvelle saakka. São Tomé kuuluu Príncipen ja Annobónin kanssa 1 036 neliökilometrin laajuiseen ekoalueeseen, jolla on runsaasti kotoperäisiä eliölajeja. Aluetta on kotoperäisten lajien suuren määrän vuoksi verrattu esimerkiksi Galápagossaariin.
Aiheesta muualla

Kuvia tai muita tiedostoja aiheesta São Tomé (saari) Wikimedia Commonsissa
Sunnhordland

Vestlandin läänin kartta, johon Sunnhordland on merkitty tummansinisellä.
Sunnhordland on piiri Vestlandin läänissä Norjassa. Sen pinta-ala on 2 860 neliökilometriä ja asukasluku 60 583 vuonna 2024. Suurin asutuskeskus on Leirvik.
Kunnat

Bømlo
Etne
Fitjar
Kvinnherad
Stord
Sveio
Tysnes
Aiheesta muualla

Kuvia tai muita tiedostoja aiheesta Sunnhordland Wikimedia Commonsissa
Taping

Taping Bhamossa Myanmarissa.
Taping, Ta Hkaw Hka tai Dayingjoki (kiin.: 大盈江; pinyin: Dàyíng Jiāng; Wade–Giles: Ta-ying Chiang) on joki Yunnanin maakunnassa Kiinassa ja pohjois-Myanmarissa. Se on Myanmarin tärkeimmän joen Iravadin sivujoki.
Tapingin pituus on 204,5 kilometriä, Kiinan puoleinen valuma-alue on 5860 nelikilometriä ja valuma 7,9 miljardia kuutiometriä .
Tajimi

| Tajimi (多治見市) |
| --- | --- |
 Tajimin keramiikkafestivaali
 lippu:  symboli
 Tajimin sijainti Gifun prefektuurissa
 Tajimi
 Koordinaatit: 35°19′58″N, 137°07′55″E 
Valtio:  Japani
Alue:  Chūbu, Tōkai
Prefektuuri:  Gifun prefektuuri
Pinta-ala:  
 – Kokonaispinta-ala:  91,25 km²
Väkiluku (05/2020):  109 900
 – Väestötiheys:  1 204,4 as./km²
Symbolit:  
 – Puu:  Tähtimagnolia ja neidonhiuspuu
 – Kukka:  Jalokello ja atsalea
 
 https://www.city.tajimi.lg.jp/ 
Infobox OKVirheellinen NIMI-arvo: 
Tajimi (jap. 多治見市, Tajimi-shi) on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin eteläosassa Tokijoen varrella. Etelässä se rajautuu Aichin prefektuuriin. Tajimissa on 109 900 asukasta (toukokuussa 2020) ja sen pinta-ala on 91,25 neliökilometriä.
Tajimi tunnetaan vanhastaan Mino-keramiikan tuotantoalueena. Erityisen tunnetuiksi Tajimissa valmistetut astiat nousivat Azuchi-Momoyama-kaudella 1500-luvun lopulla. Kaupungin kautta kulkevan rautatieyhteyden valmistumisen myötä 1900-luvun vaihteessa Tajimista kehittyi myös merkittävä keramiikan kaupan keskus. Nykyisin kaupungissa tuotetaan keraamisia laattoja ja monenlaisia erityyppisiä astioita sakekupeista länsimaistyylisiin astiastoihin. Kaupunkioikeudet Tajimi sai vuonna 1940, minkä jälkeen se on kasvanut myös yhtenä läheisen Nagoyan suurkaupunkialueen esikaupungeista. Vuonna 2006 Tajimiin liitettiin Kasaharan maaseutukaupunki.
Tajimin rakennettuun kulttuuriperintöön kuuluu Eihō-jin buddhalainen temppeli, jonka Kaisan-dō- ja Kannon-dō-hallit on valittu kansallisaarteiksi. Kaupungissa toimii muun muassa Gifun prefektuurin modernin keramiikan museo. Kokokein alue tunnetaan kauniista maisemistaan. Tajimia palvelevat JR Tōkain Chūō-päälinja ja Taita-linja.
Kuvia

Eihō-jin temppelin Kannon-halli
Kirsikankukkia Ichinokurajoella
Tajimin rautatieaseman edustaa
Tajimin kantakaupunki vuoden 1987 ilmakuvassa
Aiheesta muualla

Kuvia tai muita tiedostoja aiheesta Tajimi Wikimedia Commonsissa
Kaupungin internetsivut (japaniksi)
Sébastien Muyengo Mulombe

Sébastien Muyengo Mulombe (s. 8. toukokuuta 1958 Bukavu) on kinshasankongolainen roomalaiskatolinen piispa. Hänet vihittiin papiksi Kinshasan arkkihiippakuntaan 1. elokuuta 1986 ja nimitettiin sen vihkipiispaksi sekä Strathernian titulaaripiispaksi 2. helmikuuta 2012. Piispaksi vihkiminen seurasi 15. huhtikuuta. Pääkonsekraattorina toimi Laurent Monsengwo Pasinya, jota avustivat José Moko Ekanga ja Philippe Nkiere Keana.
São Paulon yliopisto

| São Paulon yliopisto> Universidade de São Paulo |
| --- | --- |
  

Motto:  lat. Scientia Vinces
Perustettu:  25. tammikuuta 1934
Tyyppi:  julkinen
Rehtori:  Marco Antonio Zago
Henkilökunta:  5 222
Opiskelijoita:  48 530 (2005)
Jatko-opiskelijoita:  25 007 (2005)
Sijainti:  São Paulo,  Brasilia
Sivusto:  http://www.usp.br/
São Paulon yliopisto (port. Universidade de São Paulo; USP) on yliopisto Brasiliassa São Paulon kaupungissa. Se on yksi kolmesta São Paulon kaupungin rahoittamasta julkisesta yliopistosta.
Lääketieteen tiedekunta 1900-luvun alkupuolella.
São Paulon yliopisto on perustettu 1934. Se on yksi suurimmista korkeakouluista Brasiliassa ja Latinalaisessa Amerikassa. Yliopistolla on noin 75 000 opiskelijaa. Kampuksia on yksitoista, joista neljä sijaitsee São Paulon kaupungissa. Pääkampus Campus Armando de Salles Oliveira on 744 hehtaarin suuruinen. Kampuksia on myös Baurussa, Lorenassa, Piracicabassa, Pirassunungassa, Ribeirão Pretossa ja kaksi São Carlosissa.
The Times Higher Education 2008 World University Rankings sijoitti USP:n sijalle 196 maailman parhaiden yliopistojen listalla. Se oli paras sijoitus Latinalaisen Amerikan yliopistolle.
Shanghain Jiao Tong -yliopiston julkaiseman listan mukaan, USP on maailman parhaiden yliopistojen listalla vuonna 2015 101.–151. parhaan ryhmässä, eli sijoittuu Brasilian yliopistoista parhaiten.
Aiheesta muualla

Kuvia tai muita tiedostoja aiheesta São Paulon yliopisto Wikimedia Commonsissa
Sähkömäärä elektrolyysissä

Sähkömäärä elektrolyysissä on suure, joka kuvaa yhden ampeerin kuljettamaa sähkövirtaa sekunnissa. Suureen yksikkö on coulombi (C). Sähkömäärä saadaan selville kaavoista:
Jossa:
Q = sähkömäärä elektrolyysissä
I = sähkövirran voimakkuus
t = aika
n = ainemäärä
z = siirtyvien elektronien määrä elektrolyysissä hapettuvaa ja pelkistyvää atomia, ionia tai molekyyliä kohti
F = Faradayn vakio = 96 485 As/mol
Tarja Hurme

Tarja Helena Hurme (s. 8. elokuuta 1956 Helsinki) on suomalainen entinen päätoimittaja ja julkaisujohtaja. Hurme toimi Seuran päätoimittajana vuodesta 2015. Hän jäi eläkkeelle vuonna 2018.
Hurme valmistui ylioppilaaksi 1976 ja filosofian maisteriksi Helsingin yliopistosta 1981. 1980-luvulla hän työskenteli Jaana-lehden toimittajana (1981–1982) ja YV-lehden toimittajana (1982–1983), toimitussihteerinä (1983–1986) ja toimituspäällikkönä (1986–1988). Hurme oli Makasiinin toimituspäällikkö 1988–1989 ja päätoimittaja 1989–1990.
1990-luvulla Hurme työskenteli päätoimittajana Katso-lehdessä (1990–1991), Kotilääkärissä (1991–2000) ja Elämänhalu-lehdessä (1997–2000). Hän toimi päätoimittajana myös Yhtyneet Kuvalehdet Oy:n terveyslehtiryhmässä (1998–2000), Avotakassa (2000–2001) ja ET-lehdessä (2001-2008). Yhtyneet Kuvalehdet Oy:n julkaisujohtajaksi hänet nimitettiin 2008.
Hurmeen luottamustehtäviin on kuulunut Aikakauslehtien päätoimittajat ry:n hallituksen jäsenyys (1991–1993), Kotilieden kummikerhon hallituksen jäsenyys (1995–1999) ja Julkisen sanan neuvoston jäsenyys (2002–2004). Hän sai Julius-palkinnon vuonna 1999.
Sunniva

| Sunniva, Sunneva |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Suna, Suniva 
Vastineita eri kielissä:  Synneva, Synneve, Synnevi, Synniva, Synnøva, Synnöve, Synnøve, Sønneva, Sønneve, Sønnøve 
Nimen alkuperä:  muinaisenglannin Sunngifu (’aurinko’ + ’lahja’)
Infobox OKVirheellinen NIMI-arvo: 
Sunniva on Skandinaviassa käytetty naisen etunimi. Se pohjautuu muinaisenglantilaiseen nimeen Sunngifu, joka koostuu sanoista ’aurinko’ ja ’lahja’. Sunnivan rinnalla on käytössä nimiasu Sunneva.
Sunniva-nimi tunnetaan kirkollisesta perinteestä: Pyhä Sunniva on norjalaiskaupunki Bergenin suojeluspyhimys. Legendan mukaan hän oli 900-luvulla elänyt Irlannin kuninkaan tytär, joka lähti merelle pakoon epämieluisaa avioliittoa ja haaksirikkoutui Norjaan. Paikallisten asukkaiden kerrotaan surmanneen hänet ja hänen matkatoverinsa.
Digi- ja väestötietoviraston mukaan Suomessa on elokuuhun 2023 mennessä tilastoitu noin 30–40 Sunniva-nimistä ja noin 20–30 Sunneva-nimistä naista. Samaa perua oleva nimi Synnöve on ollut suomalaisilla huomattavasti yleisempi.
Nimipäivä

Sunnivalla on Norjassa nimipäivä 8. heinäkuuta. Se on Pyhän Sunnivan muistopäivä.
Tunnettuja Sunniva-nimisiä

Sunniva Drake (s. 1955), suomalainen tietokirjailija ja kirjastonjohtaja
Tadžikistanin futsalmaajoukkue

Tadžikistanin miesten futsalmaajoukkuetta hallinnoi Tadžikistanin jalkapalloliitto, Tadžikistanin futsalin hallintoelin. Maajoukkue ei ole pelannut yhdessäkään futsalin MM-kisoissa.
Tadžikistanin autonominen sosialistinen neuvostotasavalta

Tadžikistanin autonominen sosialistinen neuvostotasavalta (Tadžikistanin ASNT) oli Uzbekistanin neuvostasavaltaan kuulunut autonominen neuvostotasavalta Neuvostoliitossa. Se käsitti nykyisen Tadžikistanin alueen.
Tadžikistanin ASNT perustettiin vuonna 1924 Turkestanin ASNT:n ja Buharan SNT:n osista. Tadžikistanin ASNT tuli kuulumaan Uzbekistanin SNT:aan, jonka mukana se liittyi Neuvostoliittoon 13. toukokuuta 1925. Tadžikistanin ASNT:sta tuli Tadžikistanin sosialistinen neuvostotasavalta 5. joulukuuta 1929. Tämän jälkeen se muodosti Uzbekistanin kanssa samanarvoisen Neuvostoliiton osavaltion.
Takamaa (Ylöjärvi)

Takamaan koulun edustan aukio ja taloja.
Takamaa on Ylöjärven kaupunginosa ja taajama. Vuoden 2019 lopussa taajamassa asui 512 asukasta. Takamaan tunnetuimpia asukkaita ovat Pantse ja Martti Syrjä.[lähde? ] Kaupunginosassa on aktiivinen kyläyhdistys, koulu ja uimarantoja. Takamaalla ei ole kauppoja, ja Takamaan asutus on omakotitalopainotteista. Takamaalla on myös vesistöjä, kuten Hirvijärvi. Takamaalla sijaitsee Puolustusvoimien tutkimuslaitos ja alueella on toiminut ennen Ylöjärven kaivos.
Takamaan koulu

Takamaan koulussa on noin 190 oppilasta, ja sen rehtorina toimii Timo Juvakka. Koulussa toimivat luokat 1–6. Takamaan koulun yhteydessä sijaitsee myös Takamaan päiväkoti.
Suvilahden suuralue

| Suvilahden suuralue> Sunnanvik storområde |
| --- | --- |
 Kaupungin kartta, jossa Suvilahden suuralue korostettuna.
Kaupunki:  Vaasa
Suuralue nro:  10
Väkiluku:  3 779 (31.12.2017) 
Kaupunginosat:  Korkeamäki Suvilahti
Suvilahden suuralue on yksi Vaasan kahdestatoista suuralueesta. Suuralueella asuu 3 779 (31.12.2017) asukasta. Vaasan kaupunginhallinnon tilastoalueista Suvilahti muodostaa oman suuralueensa, johon kuuluu varsinaisen Suvilahden lisäksi Korkeamäki.
Kaupunginosat

Korkeamäki
Suvilahti
Sébastien Pichot

Sébastien Pichot
Sébastien Pichot (s. 26. joulukuuta 1981 Bourg-Saint-Maurice) on ranskalainen alppihiihtäjä.
Alppihiihdon maailmancupissa Pichot kilpaili ensimmäisen kerran Alta Badian suurpujottelussa joulukuussa 2003. Maailmancupin pisteille hän pääsi ensimmäisen kerran joulukuussa 2007 Alta Badian suurpujottelussa sijoittuen 27:nneksi. Hänen paras sijoituksensa maailmancupissa on 13:s sija, jonka hän on saavuttanut kolmesti: Val d'Isèren superalppiyhdistetyssä joulukuussa 2009, Alta Badian suurpujottelussa joulukuussa 2011 sekä Kitzbühelin superalppiyhdistetyssä tammikuussa 2012.
Aiheesta muualla

Sébastien Pichotin kotisivut[vanhentunut linkki]